***ΟΝΟΜΑΤΕΠΩΝΥΜΟ: Αλκιβιάδης Γιαννάκος***

***Α.Ε.Μ. : 0713144***

***ΤΙΤΛΟΣ :ΠΡΟΛΗΨΗ ΟΔΙΚΩΝ ΑΤΥΧΗΜΑΤΩΝ***

*ΣΚΟΠΟΣ* : Τα τροχαία ατυχήματα είναι στην εποχή μας απο τις κυριότερες αιτίες θανάτου στη χώρα αφού πλέον πολύ μεγάλο μάρος του πληθυσμού μας μετακινείται με το αυτοκίνητο και όχι μόνο. Ωστόσο θα εφαρμοστεί ενα πρόγραμμα έξι μαθημάτων στην αίθουσα ενός σχολείου σε μαθητές λυκείου οι οποίοι είναι σε ηλικία που σε λίγα χρόνια θα είναι οδηγοί και πρέπει να μάθουν από νωρίς κάποια βασικά πράγματα σχετικά με τον ΚΟΚ και όχι μόνο. Σκοπός του προγράμματος είναι η ενημέρωση των μαθητών για την ευθύνη που φέρουν από τη στιγμή που ξεκινάνε να οδηγούν και ότι πρέπει να είναι ιδιαίτερα προσεκτικοί κατα την οδήγηση. Ο στόχος είναι να μεταφέρουν οι μαθητές και σε άλλους ανθρώπους φίλους συγγενείς κλπ τα μηνύματα που έλαβαν μέσω τους προγράμματος πρόληψης τροχαίων ατυχημάτων ώστε σε μακροπρόθεσμες έρευνες σχετικά με τα τροχαία ατυχήματα να είναι θετικά.

*ΤΕΚΜΗΡΙΩΣΗ* : Αυτο το πρόγραμμα είναι αναγκαίο να εφαρμοστεί για την ευαισθητοποίηση των μαθητών- μελλοντικών οδηγών ώστε να είναι πιο προσεκτικοί στην οδήγηση τους και να τηρούν τον κώδικα οδικής κυκλοφορίας (ΚΟΚ). Ωστόσο μια ολοκληρωμένη στρατηγική πρόληψης δεν αναφέρεται μόνο στην πρόληψη πριν απο το ατύχημα αλλά και στην σωστή αντιμετώπιση μετα απο κάποιο ατύχημα. Θεωρώ πως το συγκεκριμένο πεδίο στο οποίο εφαρμόζεται είναι το κατάλληλο και στα συγκεκριμένα άτομα διότι πρέπει να πάρουν τις σωστές βάσεις από την αρχή δηλαδή προτού γίνουν οδηγοί ή στην περίοδο εκπαίδευσής τους.

*ΠΡΟΣΔΟΚΩΜΕΝΑ ΑΠΟΤΕΛΕΣΜΑΤΑ* : Με την εφαρμογή αυτού του προγράμματος σκοπεύουμε στην σωστή αποτελεσματικότητα του δηλαδή στην σωστή εκπαίδευση τους η οποία θα ηταν μια καλή αρχή για αυτους και για όλους τους νέους οδηγούς. Τα αποτελέσματα που θα ηταν επιθυμητά ειναι αρχικά η σωστή θεωρητική εκπαίδευση όπως να ξέρουν βασικά πράγματα οπως στο πως να προφυλαχθούν απο κάποιο ατύχημα ,να φοράνε ζώνη ασφαλείας , να μην πίνουν αλκοόλ , να μην ξεπερνάνε το όριο προβλεπόμενης ταχύτητας σε όλους τους αυτοκινητόδρομους, να μην μιλάνε στο κινητό τηλέφωνο , οταν νυστάζουν να μην οδηγούνε κ.λ.π. και στην εφαρμογή αυτών των νόμων στην πράξη. Επίσης ένα επιθυμητό αποτέλεσμα θα ηταν η μείωση του ποσοστού των ατυχημάτων σε μακροχρόνια βέβαια έρευνα. Καλό θα ηταν οι συγκεκριμένοι μελλοντικοί οδηγοί να μην έχουν κανένα ατύχημα μέσα στα επόμενα πέντε χρόνια αφού αποκτήσουν το δίπλωμά τους . Πιστεύω αυτό θα ήταν επιθυμητο να γίνει και να ελεγχθεί αν οι οδηγοί που παρακολούθησαν το πρόγραμμα πάνε στην σχολή οδηγών και δηλώσουν ότι δεν είχαν κανένα ατύχημα μέσα σε αυτα τα πέντε χρόνια και πως το πρόγραμμα τους βοήθησε σημαντικά.

* Το πρόγραμμα θα διεξαχθεί σε μια σχολική αίθουσα και θα αποτελείται απο έξι μαθήματα .

***Μαθημα 1ο***

Σε αυτό το μάθημα θα γίνει μια γνωριμία με τους μαθητές και τον λόγο για τον οποίο διεξάγεται το συγκεκριμένο πρόγραμμα ,τον σκοπό και τα προσδοκόμενα αποτελέσματα αυτού. Επίσης σε αυτό το μάθημα θα γίνει μια θεωρητική γνωριμια του μαθητή με το αυτοκίνητο και τα εξαρτήματα που υπάρχουν στο αυτοκίνητο και που χρησιμεύει το καθένα και σε ποιες περιπτώσεις. ***Σκοπος***είναι οι μαθητές να ξέρουν τι πρέπει να κάνουν απο τη στιγμή που μπαίνουν στο αυτοκίνητο τους , πως να το χειριστούν κατα τη διάρκεια που είναι μέσα σε αυτό και οδηγούν μέχρι και στο τι πρέπει να προσέχουν προτου βγούν απο το αυτοκίνητο. Αυτα γίνονται με θεωρητική μέθοδο εφόσον την πρακτική τους αναλαμβάνει ο δάσκαλος τους οταν θα ειναι έτοιμοι για την εξέταση τους.

***Μαθημα 2ο***

Σε αυτο το μάθημα θα γίνει ενημέρωση των μαθητών για τα ατυχήματα που συμβαίνουν καθημερινά στους δρόμους με τα αυτοκίνητα ,μηχανές, κλπ. πως ειναι απο τα κυριότερα προβλήματα που επικρατούν πλέον στη χώρα μας ωστε οι μαθητές να το αντιληφθούν αυτό. ***Σκοπός*** αυτου του μαθήματος είναι να αντιληφθούν οι μαθητές πόσο σημαντικό ειναι το πρόβλημα των τροχαίων ατυχημάτων, πόσο προσεκτικοί πρέπει να είναι απο τη στιγμή που γίνουν οδηγοί και το μερίδιο ευθύνης που φέρουν προς τους άλλους οδηγούς , τους πεζούς, τους συνεπιβάτες τους και τον ίδιο τους τον εαυτό. Αυτό που πρέπει να κάνουν οι μαθητές ειναι να μελετήσουν το θέμα των τροχαίων ατυχημάτων στο σπίτι τους ώστε να το κατανοήσουν καλύτερα.

***Μαθημα 3ο***

Σε αυτο το μάθημα θα γίνει παρακολούθηση κάποιων βίντεο σχετικά με τα τροχαία ατυχήματα τα οποία θα δείχνουν πως συμβαίνουν τα ατυχήματα αυτά και μερικά βίντεο που δείχνουν τις δοκιμές πρόσκρουσης και τι συμβαίνει στο άτομο που βρίσκεται στο αυτοκίνητο την ώρα της κρούσης. ***Σκοπός*** του μαθήματος είναι να παρακινηθούν οι μαθητές μέσα απο αυτά τα βιντεο και να κατανοήσουν την σοβαρότητα της κατάστασης.

***Μαθημα 4ο***

Στο μάθημα αυτό θα δουν οι μαθητές τους λόγους που συμβαίνουν τα τροχαία ατυχήματα και στο πως να μην συμβούν σε αυτούς. ***Σκοπός*** του μαθήματος είναι η ανάλυση των ατυχημάτων π.χ λόγω μέθης, κινητό τηλέφωνο, λόγω καυγαδίσματος με τον συνοδηγό κλπ. με αυτόν τον τρόπο οι μαθητές θα κατανοήσουν τους λόγους που συμβαίνουν τα τροχαία ατυχήματα και θα ειναι ιδιαιτερα προσεκτίκοι στους συγκεκριμένους λόγους.

***Μαθημα 5ο***

***Σκοπός*** του μαθημήτος είναι να ενημερώσουμε τους μαθητές στο πως να αποφευχθούν τα ατυχήματα δηλαδή να μην καταναλώνουν αλκοόλ πάνω από το όριο που επιτρέπεται και αν νιώσουν δυσφορία ζαλάδα ή διάφορες άλλες παρένεργειες να καλέσουν ένα ταξί να επιστρέψουν σπίτι, αν χτυπήσει το τηλέφωνο τους να σταματήσουν στην άκρη με το αυτοκίνητο και να μιλήσουν. Η ουσία του μαθήματος είναι να μάθουν οι μαθητές να είναι υπεύθυνοι και σοβαροί στην οδήγηση. Μετά το τέλος του μαθήματος οι μαθητές μπορούν να αναζητήσουν στο διαδίκτυο τα ποσοστά ατυχημάτων λόγω μέθης.

***Μαθημα 6ο***

Σε αυτο το μάθημα οι μαθητές θα διδαχθούν τι πρέπει να κάνουν σε περίπτωση που τους τύχει κάποιο ατύχημα και τις πρώτες ενέργειες που πρέπει να κάνουν είτε τύχει στον εαυτό τους είτε πάνε να βοηθήσουν κάποιον άλλο που ειχε ατύχημα. ***Σκοπός*** είναι να μάθουν οι μαθητές τα βήματα που ακολουθούν σε ενα περιστατικό π.χ κλήση στην τροχαία , ασθενοφόρο , πρώτες βοήθειες αν γνωρίζει.

* ***Μαθημα 6ο (αναλυτικη περιγραφη)***

Πρέπει να σταματήσουμε αμέσως στον τόπο του ατυχήματος χωρίς η στάση μας να δημιουργεί πρόσθετους κινδύνους στην κυκλοφορία.

Λαμβάνουμε μέτρα κυκλοφοριακής ασφάλειας στον τόπο του ατυχήματος.

Ειδοποιούμε με κάθε μέσο την Αστυνομική Αρχή, εφόσον δε μπορούσε να λάβουμε μέτρα κυκλοφοριακής ασφάλειας στον τόπο του ατυχήματος.

Δίνουμε τα στοιχεία μας ή πληροφορίες σχετικά με το όχημά μας στους εμπλακέντες στο ατύχημα.

Ειδοποιούμε, μέσα σε 24 ώρες, απευθείας ή δια μέσω της Αστυνομικής αρχής τον απόντα που ζημιώθηκε από ατύχημα υλικών ζημιών.

ΕΠΙΠΛΕΟΝ ΟΤΑΝ ΥΠΑΡΧΕΙ ΤΡΑΥΜΑΤΙΣΜΟΣ ΑΤΟΜΟΥ:

Σε τροχαίο ατύχημα που επήλθε θάνατος ή τραυματισμός, πρέπει να δίνουμε την απαραίτητη βοήθεια και συμπαράσταση στους παθόντες.

Σε τροχαίο ατύχημα που επήλθε θάνατος ή τραυματισμός, πρέπει να ειδοποιούμε οπωσδήποτε την Αστυνομική Αρχή και να μην απομακρυνθούμε από τον τόπο του ατυχήματος προτού φθάσει η Αστυνομία, με εξαίρεση όταν η απομάκρυνσή μας είχε σκοπό να ειδοποιηθεί η Αστυνομία ή να περιθάλψουμε τους παθόντες ή τον εαυτό μας ενώ παράλληλα πρέπει το συντομότερο δυνατό να ειδοποιήσουμε την αστυνομική Αρχή για το ατύχημα.

Σε τροχαίο ατύχημα που επήλθε θάνατος ή τραυματισμός, πρέπει να αποτρέψουμε τη μεταβολή του τόπου του ατυχήματος, με εξαίρεση αν υπάρχει λόγος αποκατάστασης της διακοπείσας συγκοινωνίας.

*Αξιολόγηση προγράμματος* : Ο τρόπος αξιολόγησης του προγράμματος θα γίνει μέσω ερωτηματολογίων που θα συμπληρώσουν οι μαθητές μετά το τέλος του προγράμματος. Το ερωτηματολόγιο θα περιέχει ερωτήσεις όπως :

1. Τι έμαθες απο το πρόγραμμα αγωγής υγείας ;
2. Ηταν κατανοητός ο σκοπός του προγράμματος ;
3. Πιστεύεις ότι το πρόγραμμα θα σε βοηθήσει στο να γίνεις πιο προσεκτικός οδηγός στο μέλλον ;
4. Πόσο χρήσιμα θεωρείς ότι ήταν αυτά που έμαθες ;
5. Πόσο σημαντικό είναι αυτό το θέμα των τροχαίων ατυχημάτων και της οδικής ασφάλειας ;
6. Πιστεύεις πως θα μειωνόταν τα ατυχήματα αν εφαρμόζονταν ολοι οι κάνονες του ΚΟΚ ;
7. Θα έπρεπε να εφαρμόζεται το πρόγραμμα και πιο συχνά σε άλλες τάξεις και σε άλλα σχολεία ;
8. Πιστεύεις ότι σε παρακίνησε το πρόγραμμα εσένα και ότι θα παρακινήσεις και άλλα άτομα ;
9. Θα πρότεινες σε άλλα άτομα να παρακολουθήσουν το πρόγραμμα ;
10. Το πρόγραμμα θα σε βοηθήσει εσένα ;